સૂત્રોના હવાલાથી એ સમાચાર પણ બહાર આવી રહ્યાં છે કે, ભાજપ સંસદીય બોર્ડ આ બાબતે ઔપચારિક જાહેરાત ટૂંક સમયમાં કરશે અને તેની ઘોષણા અડવાણી જાતે જ કરશે. પટકથામાં તો ત્યાં સુધી નક્કી કરવામાં આવ્યું છે કે, આ તકે નરેન્દ્ર મોદી પોતાના નામની ઘોષણા કરવામાં આવ્યા બાદ પત્રકારોની સામે અડવાણીના આશીર્વાદ પણ પ્રાપ્ત કરશે. જેનાથી સંદેશ સ્પષ્ટ થઇ જાય કે મોદી-અડવાણી સાથે છે. ખરેખર અડવાણી સમક્ષ આ રસ્તો પસંદ કર્યા સિવાય અન્ય કોઇ વિકલ્પ પણ નથી, તો બીજી તરફ સુષ્મા સ્વરાજને પણ સંઘે ઘણા આશ્વાસન આપ્યા છે અને પીએમ ઇન વેઇટિંગક ટૂ બનાવવામાં આવ્યા છે, એટલે કે ચૂંટણી બાદ જો કોઇ વિઘ્ન ઉત્પન્ન થાય તો પીએમ ઇન વેઇટિંગ ટૂ સુષ્મા સ્વરાજની પણ લોટરી લાગી શકે છે.